The Body Remembers When the World Broke Open

The Body Remembers When the World Broke Open (en kwakʼwala: , en , en siksiká: ) é un filme canadense de 2019 dirixido e escrito por Elle-Máijá Tailfeathers e Kathleen Hepburn.

O filme céntrase nunha interacción casual entre dúas mulleres indíxenas de experiencias vividas e posicións socioeconómicas contrastadas, Áila (Elle-Máijá Tailfeathers) e Rosie (Violet Nelson), ao tempo que exploran os efectos da violencia de xénero. A maioría do filme consiste nunha única e continua toma.

Estreouse no Festival Internacional de Cinema de Berlín de 2019 no programa "Generation", e estreouse no Canadá no Festival Internacional de Cinema de Toronto. Estivo nomeado a 6 Canadian Screen Awards, incluíndo mellor filme, e gañou tres, entre eles o de mellor director. En 2020 gañou o Premio Rogers Best Canadian Film da Asociación de Críticos de Cinema de Toronto, o máis prestixioso premio cinematográfico do Canadá.

 Sinopse 
O filme comeza cunha serie de escenas que presentan a Rosie, unha moza kwakwaka'wakw, e Áila (pés negros e saami). Rosie está embarazada e vive co seu violento noivo e a súa nai. Áila visita un médico para que se lle introduza un DIU. Despois da súa cita Áila atópase con Rosie, maltratada e descalza pola choiva, que acaba de fuxir do seu mozo, que lle berra pola rúa. Áila, sen saber que facer, ofrécelle a Rosie acubillo no seu apartamento.

 Notas 

Categoría:Filmes de 2019
Categoría:Filmes en lingua inglesa
Categoría:Filmes do Canadá
Categoría:Filmes dirixidos por Elle-Máijá Tailfeathers
Categoría:Filmes dirixidos por Kathleen Hepburn
Categoría:Filmes rodados en Vancouver
Categoría:Filmes das Primeiras Nacións